**ZMLUVA O  POSKYTNUTÍ DOTÁCIE**

**ČÍSLO ZMLUVY: MAS-1/LEADER NSK/2024/XX**

uzatvorená podľa ustanovení § 269 ods.2 Obchodného zákonníka č. 513/1991 Zb. v znení neskorších predpisov v súlade s

§ 8 ods. 5 zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení

niektorých zákonov v znení neskorších predpisov a v súlade s VZN NSK č. 9/2020

**Čl. I**

**ZMLUVNÉ STRANY**

**Poskytovateľ:** RZ Dolná Nitra o. z.

Sídlo: Golianovo č. 399, 951 08 Golianovo

Zastúpený: Peter Straňák, predseda združenia

IČO: 42116252

Bankové spojenie: Slovenská Sporiteľňa, a.s.

Číslo účtu: SK82 0900 0000 0052 0033 2651

**a**

**Konečný užívateľ:**

Sídlo:

Zastúpený:

IČO:

Bankové spojenie:

Číslo účtu:

Táto zmluva vrátane všetkých jej príloh sa ďalej označuje aj ako „Zmluva“. Poskytovateľ a Konečný užívateľ sa pre účely tejto Zmluvy označujú ďalej spoločne ako „Zmluvné strany“.

**Čl. II**

**PREDMET A ÚČEL ZMLUVY**

1. Predmetom tejto Zmluvy o poskytnutí dotácie (ďalej len „zmluva“) je úprava zmluvných podmienok, práv a povinností pri poskytnutí dotácie zo strany poskytovateľa konečnému užívateľovi na realizáciu aktivít projektu, ktoré sú predmetom schváleného projektového návrhu - Žiadosti o dotáciu v rámci Opatrenia 1. a Opatrenia 2. Nástroja 1 LEADER NSK na podporu držiteľov regionálnej značky kvality a činnosti združení a spolkov na vidieku Nitrianskeho kraja.

Názov projektu:

Registračné číslo: MAS-1/LEADER NSK/2024/XX

Miesto realizácie projektu:

Opatrenie:

1. Účelom tejto zmluvy je podpora držiteľov regionálnej značky kvality a činnosti združení a spolkov na vidieku Nitrianskeho kraja – Nástroj 1 LEADER NSK a poskytnutie dotácie na úhradu oprávnených výdavkov projektu konečného užívateľa z rozpočtu Nitrianskeho samosprávneho kraja v zmysle VZN NSK č. 9/2020.
2. Pre účely tejto zmluvy sú nasledujúce dokumenty záväzné pri vysvetľovaní jednotlivých ustanovení:
* VZN NSK č. 9/2020 o poskytovaní dotácií z rozpočtu Nitrianskeho samosprávneho kraja na podporu držiteľov regionálnej značky kvality a činnosti združení a spolkov na vidieku Nitrianskeho kraja – Nástroj 1 LEADER NSK,
* Programový manuál 1 Nástroja 1 LEADER NSK na podporu držiteľov regionálnej značky kvality a činnosti združení a spolkov na vidieku Nitrianskeho kraja (ďalej len „PM 1“),
* Stratégia miestneho rozvoja RZ Dolná Nitra.

**Čl. III**

**VÝDAVKY PROJEKTU A DOTÁCIE**

1. Poskytovateľ a konečný užívateľ sa dohodli na nasledujúcom:
2. Celkové oprávnené výdavky na realizáciu aktivít projektu predstavujú sumu ................... EUR.
3. Poskytovateľ poskytne konečnému užívateľovi na základe Oznámenia Úradu Nitrianskeho samosprávneho kraja k Žiadosti č. ............. dotáciu vo výške .............. EUR (slovom ................ eur), čo predstavuje ......% z celkových oprávnených výdavkov na realizáciu aktivít projektu uvedených v Čl. III bode 1. písm. a) tejto Zmluvy.
4. Konečný užívateľ zabezpečí vlastné zdroje financovania projektu vo výške ........ % z celkových oprávnených výdavkov na realizáciu aktivít projektu uvedených v Čl. III bode 1. písm. a) tejto Zmluvy, t.j. .......... EUR a zabezpečí ďalšie vlastné zdroje financovania projektu na úhradu všetkých neoprávnených výdavkov.
5. Konečný užívateľ sa zaväzuje použiť dotáciu výlučne na úhradu celkových oprávnených výdavkov na realizáciu aktivít projektu a za splnenia podmienok stanovených Zmluvou.
6. Typ oprávnených výdavkov podľa PM 1:

Bežné výdavky vo výške: ........................................

Kapitálové výdavky vo výške: ..................................

1. Oprávneným obdobím pre výdavky je obdobie kalendárneho roka v ktorom bola udelená dotácia NSK na projekt.

**Čl. IV**

**ĎALŠIE PODMIENKY POUŽITIA DOTÁCIE**

1. Poskytnuté finančné prostriedky sú účelovo viazané a konečný užívateľ sa zväzuje použiť ich v zmysle § 7 zákona NR SR č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov len na účel, ktorý je uvedený v Čl. II tejto Zmluvy.
2. Konečný užívateľ musí kompletne zrealizovať celý projekt a uhradiť všetky výdavky súvisiace s projektom z vlastných zdrojov, vrátane povinného spolufinancovania. Po zrealizovaní projektu predloží Poskytovateľovi Žiadosť o refundáciu oprávnených výdavkov a súčasne predloží povinné prílohy, ktorými sú fotokópia zmluvy/objednávky s dodávateľmi, fotokópie účtovných dokladov, výpisov z bankového účtu, podpornú dokumentáciu, fotodokumentácia z realizácie projektov, formulár hodnotiacich a monitorovacích ukazovateľov, objednávka, dodací list, faktúra a pod.
3. Konečný užívateľ je povinný umožniť výkon kontroly na mieste zo strany Poskytovateľa a zo strany oprávnených kontrolných zamestnancov NSK a ním poverených subjektov v zmysle príslušných právnych predpisov SR a bude ako kontrolovaný subjekt pri výkone kontroly riadne plniť povinnosti, ktoré mu z týchto predpisov vyplývajú.
4. Konečný užívateľ je povinný v oblasti informovanosti a publicity postupovať v súlade s PM 1.
5. Konečný užívateľ je povinný zabezpečiť udržateľnosť projektu 3 roky.
6. Konečný užívateľ je povinný zabezpečiť Poskytovateľovi maximálnu súčinnosť pri spracovaní Ročného zúčtovania dotácie a Monitorovacej správy o využití dotácie z rozpočtu NSK RZ Dolná Nitra a predložiť na vyžiadanie aj ďalšie relevantné dokumenty, ktoré sú pre ich spracovanie nevyhnutné.
7. Pri všetkých aktivitách vykonávaných v súvislosti s realizáciou konkrétneho projektu v rámci spolufinancovania Stratégie CLLD, je konečný užívateľ povinný:

- používať logo LEADER NSK a erb Nitrianskeho samosprávneho kraja,

- zreteľne, jasne a čitateľne uviesť presný názov projektu, zreteľne, jasne a čitateľne uviesť oznam, že sa na financovaní projektu, ktorý je predmetom tejto Zmluvy, podieľa Nitriansky samosprávny kraj, a to v nasledujúcom znení: „Tento projekt je spolufinancovaný z rozpočtu Nitrianskeho samosprávneho kraja“,

- konečný užívateľ je povinný v oblasti informovanosti a publicity postupovať podľa pokynov uvedených v PM 1,

**Čl. V**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu zástupcami oboch zmluvných strán a účinnosť dňom nasledujúcim po dni jej zverejnenia na internetovej stránke občianskeho združenia MAS Dolná Nitra [www.dolnanitra.sk](http://www.dolnanitra.sk).
2. Konečný užívateľ je povinný vrátiť neoprávnene použitú dotáciu Poskytovateľovi v prípade, ak porušil rozpočtovú disciplínu v zmysle § 31 zákona č. 523/2004 o rozpočtových pravidlách verejnej správy a o zmene a doplnení niektorých zákonov.
3. Zmluva je vyhotovená v dvoch rovnopisoch, z ktorých každá zmluvná strana obdrží po jednom rovnopise.
4. Zmluvu je možné zmeniť len po vzájomnej dohode oboch zmluvných strán, a to formou písomných dodatkov.
5. Zmluvné strany si Zmluvu prečítali, porozumeli jej obsahu a prehlasujú, že nebola uzatvorená v tiesni, ani za znevýhodnených podmienok a na znak súhlasu ju podpisujú.

V Golianove, dňa ............. V ........................, dňa ................

.................................................. ..................................................

 *za poskytovateľa za konečného užívateľa*

 ***Peter Straňák***

 *predseda*

 *MAS Dolná Nitra*